Komisijas dienestu darba dokuments - Pavaddokuments Priekšlikums Eiropas Parlamenta un Padomes regula par vielu un maisījumu klasificēšanu, marķēšanu un iepakošanu, un ar ko groza Direktīvu 67/548/EEK un Regulu (EK) Nr. 1907/2006 - Ietekmes novērtējuma kopsavilkums [COM(2007) 355 galīgā redakcija] [SEC(2007) 854] /* SEC/2007/0853 galīgā redakcija */





[pic] | EIROPAS KOPIENU KOMISIJA | Briselē, 27.6.2007 SEC(2007) 853 KOMISIJAS DIENESTU DARBA DOKUMENTS Pavaddokuments Priekšlikums EIROPAS PARLAMENTA UN PADOMES REGULA par vielu un maisījumu klasificēšanu, marķēšanu un iepakošanu, un ar ko groza Direktīvu 67/548/EEK un Regulu (EK) Nr. 1907/2006 Ietekmes novērtējuma kopsavilkums [COM(2007) 355 galīgā redakcija][SEC(2007) 854] KOMISIJAS DIENESTU DARBA DOKUMENTS KOPSAVILKUMS IETEKMES NOVĒRTĒJUMAM ATTIECĪBĀ UZ VSS IEVIEŠANU KOPIENAS TIESĪBU AKTOS Vispārējā saskaņotā ķīmisko vielu klasifikācijas un apzīmēšanas sistēma (VSS), ko 2003. gada jūlijā oficiāli pieņēma ANO Ekonomikas un sociālo lietu padome (ECOSOC), izvirzījusi mērķi visā pasaulē pēc vienādiem kritērijiem klasificēt ķīmisko vielu bīstamību un ar apzīmējumiem to darīt zināmu, lai veicinātu to atbildīgu lietošanu. Tas atvieglos tirdzniecību ar ķīmiskajām vielām pasaulē un vienlaikus aizsargās cilvēku veselību un vidi. Šis ietekmes novērtējums attiecas uz VSS ieviešanu ES ar ierosināto regulu un tai sekojošām izmaiņām citos saistītos Kopienas tiesību aktos par ķīmiskajām vielām („pakārtotajos tiesību aktos”). Pamatā ir RPA, London Economics un Komisijas dienestu pašu veiktais ietekmes novērtējuma pētījums, piemēram, par sekām uz Kopienas pakārtotajiem tiesību aktiem par ķīmiskajām vielām un atbildes tīmeklī veiktajā aptaujā. Analīze rāda, ka ilgtermiņā VSS ieviešana šķiet lietderīga, jo esošie ieguvumi, kas ir izmaksu samazinājums tirdzniecībā, drīz pārsniegs ieviešanas vienreizējās izmaksas. Izmaksu samazinājumu, kas visos vērtējumos ir vidēji vairākas darba dienas katram uzņēmumam gadā, dod ievērojami pazeminātie pasaulē esošās klasifikācijas un marķēšanas atšķirības radītie juridiskie šķēršļi tirdzniecībai. Līdz ar to tas dos plašākas iespējas ķīmisko vielu tirdzniecībai ārpus ES un tādējādi veicinās ES rūpniecības konkurētspēju un izaugsmi un darbavietas. Bet īstenošanas izmaksas jākontrolē, lai sasniegtu neto ieguvumus arī pārskatāmā nākotnē un lai MVU izvairītos no nevajadzīgiem izdevumiem un administratīvās nastas. Galvenais, vajadzīga vienmērīga pāreja no esošās sistēmas uz VSS, kura uztur ievērojami augsta līmeņa vides un veselības aizsardzību un mazina slogu uzņēmumiem. Pārejas periodam jābūt attiecīgi divos secīgos posmos – attiecīgi vielām un maisījumiem, kas būtu tā izveidoti, lai novērstu lielākās apstrādājamības problēmas, pieļautu sinerģijas klasifikācijas pārskatīšanā REACH reģistrācijas ieviešanas kontekstā un lai saskaņotu tempu ar VSS ieviešanu citās pasaules daļās, lai nezaudētu daļu tirgus iespēju. Ietekmes novērtējums atbalsta, ka pārejas periodu vielām nosaka tādu, kurš sakrīt ar REACH klasifikācijas un marķējuma inventarizācijas termiņu. Īsāku pārejas periodu būtu grūti īstenot praksē, un varētu rasties vajadzība atkārtoti marķēt ievērojamu daudzumu esošo krājumu. Garāks pārejas periods radītu problēmas maisījumu ražotājiem, kuri vēlas ātri ieviest VSS. Sekojošajam pārejas perioda maisījumu posmam novērtējums atbalsta 4½ gadu ilgumu. Skaidrs, ka it kā neilgs maisījumu pārejas perioda pagarinājums pēc šā laika rada divu klasifikācijas sistēmu vienlaicīgas vadīšanas pieaugošu slogu, kas pārspēj atvieglojumu, ko jūt maisījumu piegādātāji, kuri ir posms garā piegādes ķēdē, tostarp daudzi MVU, lai varētu pielāgoties pieprasītajām izmaiņām un izlīdzināt izmaksas. Īsāks periods nozīmētu, ka tikai nedaudzi maisījumu piegādātāji varēs gūt labumu no vielu un maisījumu VSS klasifikācijas, kas izplatās pa piegādes ķēdi. Priekšroku 4½ gadu periodam dod arī sabiedrības ieinteresēto personu aptaujā atbildējušie, kas lielākoties atbalsta vidēja garuma pārejas periodus.